ועדת העבודה, הרווחה והבריאות, כנסת 18, פרוטוקול מספר 32, 2009-06-22 11:30

חיים כץ: בוקר טוב.

חיים כץ: אני מתכבד לפתוח את ישיבת ועדת העבודה, הרווחה והבריאות בהצעת חוק הודעה לעובד (תנאי עבודה) (תיקון – מסירת הודעה לנערים עובדים בתוך שבעה ימים), התשס"ט-2009.

חיים כץ: ההצעה היא של חברי הכנסת שלי יחימוביץ וחיים כץ.

חיים כץ: זאת הכנה לקריאה ראשונה.

שלי יחימוביץ': אדוני היושב-ראש, החוק הזה הוא חוק שלך, של חבר הכנסת חיים כץ, ושלי.

שלי יחימוביץ': הטיוטה שלו נכתבה בידי הנוער העובד והלומד שהוא גם האיגוד המקצועי של בני הנוער.

שלי יחימוביץ': מדובר בתיקון של חוק הודעה לעובד.

שלי יחימוביץ': כיום על המעביד חלה חובה למסור לעובד את כל תנאי ההעסקה שלו בתוך שלושים ימים מרגע תחילת העבודה.

שלי יחימוביץ': שלושים הימים האלה אינם רלוונטיים כאשר מדובר בנערים עובדים, בעיקר בחופש הגדול שאנחנו עומדים בפתחו כי לנערים ונערות עובדים יש ניידות גבוהה יותר ממקום עבודה אחד למשנהו, ולפעמים תקופת העבודה שלהם לא נמשכת יותר משבוע-שבועיים-שלושה ואפילו חודשיים.

שלי יחימוביץ': בכל מקרה, חודש לא עונה על הצרכים שלהם.

שלי יחימוביץ': לצערנו נערות ונערים מאוד משתוקקים למצוא עבודה בחופש והם לא מודעים לזכויות שלהם ולכן נוצרת לעתים קרובות סיטואציה בה הם מועסקים בתנאי ניצול מבלי לדעת את זכויותיהם.

שלי יחימוביץ': אנחנו מבקשים בחוק הזה לקצר את זמן ההודעה לעובד ברגע שהוא נער עובד ולהעמיד אותו על שבעה ימים לכל היותר במקום שלושים ימים לכל היותר.

שלי יחימוביץ': יש לחוק הזה משמעות מרחיקת לכת מעבר לכתוב בחוק כיוון שאנחנו מניחים שהוא ימסור מצב של תהודה ותמסורת בין הנערים העובדים לבין עצמם והם יספרו אחד לשני שהם קיבלו את ההודעה ומה כתוב בה, וכך זה גם יחדד את כוח העמידה שלהם בפני המעסיק והיכולת שלהם לעמוד על הזכויות שלהם.

שלי יחימוביץ': לחוק הזה אין התנגדות ממשלה ולכן אנחנו יכולים להצביע בעדו.

דבורה אליעזר: הממשלה חושבת שמדובר בהצעת חוק חשובה שבאה לחדד את זכויותיהם של נערים עובדים, כפי שאמרה חברת הכנסת יחימוביץ.

דבורה אליעזר: עמדת הממשלה היא אכן לתמוך בכפוף לתיאומים עם משרדי הממשלה הנוגעים בדבר.

דבורה אליעזר: יש לנו תיקונים לנוסח, אבל לא למהות וכאשר נקרא את הסעיף, נאמר אותם.

דבורה אליעזר: כאמור, אנחנו חושבים שהצעת החוק היא הצעה ראויה מבחינת קידום זכויותיהם של נערים עובדים.

יהודה כהן: כמנכ"ל התאחדות בעלי אולמות וגני אירועים בישראל אני רוצה לציין שבענף הזה מועסקים אלפי בני נוער בענף המלצרות.

יהודה כהן: כאב לשני ילדים מלצרים שמועסקים באולמות שונים – אחד ברמת גן והשני בבני ברק – וכאחד שמכיר את הנושא הזה, אני יכול לברך על הנושא הזה כי הוא לא פוגע בנושא עצמו אבל הוא פוגע בנערים עצמו.

חיים כץ: באיזה נושא הוא לא פוגע?

יהודה כהן: בחקיקה עצמה.

יהודה כהן: הוא לא מפריע לנו ואין בעיה אבל לאחרונה בני הנוער מאבדים את מקומות העבודה שלהם בגלל לחץ כזה ואחר על אולמות האירועים לגבי בני הנוער.

יהודה כהן: הנושא הראשון היה שעות העבודה כאשר אסור לנו להעסיק אחרי השעה 10:00.

חיים כץ: מה זה נוגע לעניין בו אנחנו דנים?

חיים כץ: יש לך הערות לנושא עצמו?

יהודה כהן: בסוף הנוער לא יעבוד.

יהודה כהן: אתה תיצור חקיקה, אבל בסוף הנוער לא יבוא לעבוד.

חיים כץ: אני מבקש להקריא את הסעיפים.

יהודית וסרמן: הצעת חוק הודעה לעובד (תנאי עבודה) (תיקון) (מסירת הודעה לנערים עובדים בתוך שבעה ימים, התשס"ט-2009, תיקון סעיף 1(1).

יהודית וסרמן: בחוק הודעה לעובד, תנאי עבודה, התשס"ו-2002 (להלן – החוק העיקרי), בסעיף 1, בסופו יבוא: "היה העובד נער כהגדרתו בחוק עבודת הנוער, התשי"ג-1953, תימסר ההודעה בתוך שבעה ימים".

דבורה אליעזר: הערה לנוסח.

דבורה אליעזר: אנחנו מבקשים, כדי שיהיה סדר בסעיף, שיהיה כתוב "האמור בסעיף זה, סעיף 1, יסומן א' ואחריו יבוא "על אף האמור בסעיף קטן (א)"" – היה העובד כהגדרתו בחוק עבודת הנוער, תימסר הודעה בתוך שבעה ימים.

שלי יחימוביץ': לא הבנתי מה ההבדל.

יהודית וסרמן: הם רוצים שתהיה פסקה נפרדת לעובדים שאינם נוער, לעובדים רגילים, ופסקה נפרדת לעובדים שהם נוער.

יהודית וסרמן: אני מציעה אדוני שתסמיך את הייעוץ המשפטי לנסח.

חיים כץ: את כל תיקוני הנוסח נעשה בין קריאה ראשונה לקריאה שנייה ושלישית.

יהודית וסרמן: תעבירו אלינו את הנוסח, וככל שהוא ייראה לנו נכון, נתקן.

יהודית וסרמן: תיקון סעיף 3. 2.

יהודית וסרמן: בסעיף 3 לחוק העיקרי אחרי "בתוך שלושים ימים", יבוא "או בתוך שבעה ימים אם העובד הנו נער".

יהודית וסרמן: 3.

יהודית וסרמן: בסעיף 9 לחוק העיקרי, בסופו יבוא "ואולם הן יחולו על נער ככל שתקופת עבודתו עולה על שבעה ימים".

חיים כץ: אנחנו מצביעים.

חיים כץ: ה צ ב ע ה אושר פה אחד תודה רבה.

חיים כץ: הישיבה נעולה.